**Hvem er vi**

**To huse med mange muligheder**

Husene er et selvejende bofællesskab, som henvender sig til voksne med psykiske problemer, som er diagnostisk afklarede. Vi har mulighed for at huse beboere i kortere eller længere perioder (jf. servicelovens § 107 og § 108)

Vi har eksisteret siden 1992, befinder os på Sydfyn og består af to huse. Et hus i Faaborg og et i Aastrup. Faaborg huset befinder sig i bymidten kun ca. 200 meter fra byens hyggelig torv, butikker og gågade. Vores hus i Aastrup er omgivet af marker, natur og landlig idyl.

På Husene er vi en personalegruppe på tolv ansatte inkl. leder. Derudover er der tilknyttet to vikarer. De fleste af os har været på Husene i mange år, hvilket vi mener er et udtryk for, at vi trives godt.

Husene er et bofællesskab for voksne mennesker som er udfordret af psykiske lidelser. Vores fokus er på den værdige tilværelse som altid er et unikt projekt for det enkelte menneske. Vi tror på at menneskelig udvikling sker gennem anerkendelse og tydelig dialog i et værdigt fælleskab man som beboer har direkte indflydelse på. Dette afspejler vores værdigrundlag:

**Indflydelse**

Som beboer på Husene har du indflydelse på din tilværelse igennem deltagelse omkring beslutninger og planer. Vores arbejde understøtter, at du med udgangspunkt i egne ønsker og ressourcer kan leve en for dig selvstændig og meningsfuld tilværelse.

**Fællesskab**

I Husene har du mulighed for at indgå i det daglige arbejde. Vi laver mad, passer huset, hjælper og støtter altid hinanden.

**Anerkendelse**

Vi anerkender og møder dig hvor du er og arbejder altid hen i mod din opfattelse af ”det gode liv”. På Husene er du således ikke et produkt af andres planer og ønsker.

**Tydelighed**

Dagligdagen i Husene bygger på almindelig medmenneskelighed, da vi mener dette kommer før alt andet. Ligeværdig dialog, klare og tydelige aftaler er i centrum i vores arbejde. Vi taler altid tydeligt og klart om tingene i huset - også om de svære ting og beslutninger.

**Udvikling**

Igennem vejledning, støtte og samarbejde er målet med et ophold på Husene at skabe psykisk, social og grundlæggende menneskelig udvikling. Dette foregår i udviklingsområdet mellem fællesskabet og dine individuelle drømme. Med udgangspunkt i ansvar for eget liv arbejder vi i fællesskab hen i mod, at du kan lære at leve det liv, som du ønsker.